Ainitze Zumeta

Ainitze Zumeta Goikoetxea (Zarautz, Gipuzkoa, 1991) halterofiliako atleta eta harri-jasotzaile gipuzkoarra da. 2024an Euskal Herriko txapelduna izan zen.

 Biografia 
Crossfit-ean hasi zen eta Espainiako halterofilia txapelketan ere hartu zuen parte. 2022. urtean hasi zen harria jasotzen. Zarauzko Bi Harri baldarren txapelketan bigarren egin ondoren 2023an Uliako harria lehiaketan garaipena lortu eta marka berria ezarri zuen. Gipuzkoako Harri Txikietan ere txapelduna izan zen.

2024an Zarauzko Bi Harri txapelketa irabazi zuen eta Uliako harrian ere bigarren garaipena lortu zuen. Urtea borobiltzeko Euskal Herriko txapelketa irabazi zuen. 2025ean berriz gailendu zen Zarauzko Bi Harrietan eta Uliako harrian.

 Lorpenak 
 Euskal Herriko harri-jasotze txapelketa (1): 2024
 Gipuzkoako Harri txikien txapelketa (1): 2023
 Uliako harria (3): 2023, 2024, 2025
 Zarauzko Bi Harriak (2): 2024, 2025

 Erreferentziak 

 Kanpo estekak 

Kategoria:Gipuzkoako harri-jasotzaileak
Kategoria:Zarauztarrak
Kategoria:Emakume kirolariak
Kategoria:Emakume harri-jasotzaileak